EL
5.12.2022
Επίσημη Εφημερίδα της Ευρωπαϊκής Ένωσης
C 463/25
2) Ακυρώνει τον εκτελεστικό κανονισμό (ΕE) 2020/1130 του Συμβουλίου, της 30ής Ιουλίου 2020, για την εφαρμογή του άρθρου 21, παράγραφος 2, του κανονισμού (ΕΕ) 2016/44 σχετικά με περιοριστικά μέτρα λόγω της κατάστασης στη Λιβύη, και τον εκτελεστικό κανονισμό (ΕE) 2021/1241 του Συμβουλίου, της 29ης Ιουλίου 2021, για την εφαρμογή του άρθρου 21, παράγραφος 2, του κανονισμού (ΕΕ) 2016/44 σχετικά με περιοριστικά μέτρα λόγω της κατάστασης στη Λιβύη και για την κατάργηση του κανονισμού (ΕE) αριθ.
204/2011, κατά το μέρος που διατηρούν την επωνυμία της LAICO στον κατάλογο οντοτήτων που παρατίθεται στο παράρτημα III του κανονισμού (ΕΕ) 2016/44 του Συμβουλίου, της 18ης Ιανουαρίου 2016, σχετικά με περιοριστικά μέτρα λόγω της κατάστασης στη Λιβύη και για την κατάργηση του κανονισμού (EE) αριθ.
204/2011.
3) Τα αποτελέσματα του άρθρου 1 της αποφάσεως 2021/1251 διατηρούνται σε ισχύ έναντι της LAICO μέχρι την ημερομηνία λήξεως της προθεσμίας ασκήσεως αναιρέσεως την οποία προβλέπει το άρθρο 56, πρώτο εδάφιο, του Οργανισμού του Δικαστηρίου της Ευρωπαϊκής Ένωσης ή, εφόσον ασκηθεί αναίρεση εντός της προθεσμίας αυτής, μέχρι την ενδεχόμενη απόρριψή της.
4) Καταδικάζει το Συμβούλιο της Ευρωπαϊκής Ένωσης στα δικαστικά έξοδα.
(1)
ΕΕ C 443 της 21.12.2020.
Απόφαση του Γενικού Δικαστηρίου της 5ης Οκτωβρίου 2022 — Puma κατά EUIPO — CMS (CMS Italy) (Υπόθεση T-711/20) (1) {Σήμα της Ευρωπαϊκής Ένωσης – Διαδικασία ανακοπής – Διεθνής καταχώριση με ισχύ στην Ευρωπαϊκή Ένωση – Εικονιστικό σήμα CMS Italy – Προγενέστερα διεθνή εικονιστικά σήματα τα οποία απεικονίζουν αιλουροειδές που εφορμά προς τα αριστερά και προγενέστερο διεθνές εικονιστικό σήμα PUMA – Σχετικός λόγος απαραδέκτου – Προσβολή της φήμης – Άρθρο 8, παράγραφος 5, του κανονισμού (ΕΚ) 207/2009 [νυν άρθρο 8, παράγραφος 5, του κανονισμού (ΕΕ) 2017/1001] – Ομοιότητα των σημείων – Απόδειξη της φήμης – Συνολική εκτίμηση} (2022/C 463/33) Γλώσσα διαδικασίας: η αγγλική Διάδικοι Προσφεύγουσα: Puma SE (Herzogenaurach, Γερμανία) (εκπρόσωπος: P. González Bueno Catalán de Ocón, δικηγόρος) Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: J. Ivanauskas και V. Ruzek) Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: CMS Costruzione macchine speciali SpA (Alonte, Ιταλία) (εκπρόσωποι: M. Salvador και R. Brogi, δικηγόροι)
Αντικείμενο Προσφυγή δυνάμει του άρθρου 263 ΣΛΕΕ με την οποία ζητείται η ακύρωση της αποφάσεως του τετάρτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 24ης Σεπτεμβρίου 2020 (υπόθεση R 2215/2019-4).
Διατακτικό Το Γενικό Δικαστήριο αποφασίζει: 1) Ακυρώνει την απόφαση του τετάρτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 24ης Σεπτεμβρίου 2020 (υπόθεση R 2215/2019-4) όσον αφορά τις ανακοπές που στηρίζονται στα προγενέστερα σήματα αριθ.
480 105 και αριθ.
593 987.
2) Απορρίπτει την προσφυγή κατά τα λοιπά.
3) Η Puma SE, το EUIPO και η CMS Costruzione macchine speciali SpA φέρουν τα δικαστικά έξοδά τους.
(1)
EE C 35 της 1.2.2021.